Маё дзяцінства прайшло ў бабулінай хаце, дзе да апошніх дзён жыла маці. На пачатку гэтага года яе не стала, і назаўсёды зачыніліся дзверы. Брат Лёня да пенсіі працаваў сталяром-чырванадрэўшчыкам у Пінску. Сястра Галя шыла адзенне вяскоўцам у Радчыцкім камбінаце бытавога абслугоўвання. Атрымала пенсію і пераехала ў Пінск. Усяго дзве сотні жыхароў засталося ў Калодным, дзе ў гады майго юнацтва было амаль паўтары тысячы сялян. Механізатары СВК “Фядорскі” навакольныя лугі перааралі і вырошчваюць кармы для жывёлы.